Ath delà, enes sòns pantalons traparàs quauquarren qu’a amagat e que jo non podí endonviar.” Dempús d’aguestes paraules se filèc eth visir entara cagira, cuelhec eth turbant, e lo virèc en totes es direccions pr’amor d’examinar-lo ben, e dempús exclamèc: “Qu’ei un turbant coma es des visirs de Bassra e de Mossul!” Dempús despleguèc era tela, e trapèc un plec qu’auie estat cosut, e s’apressèc a sauvar-lo, e examinèc dempús es pantalons, en tot trapar en eri era pòcha des mil dinnars qu’eth judiu l’auie balhat a Hassan Badreddin.